Here is a page extracted from Wikipedia that may contain CSS, HTML, and a lot of unformatted text.

Title: Aquila fasciata
Content: L' alica perdiguera (Aquila fasciata (Vieillot, 1822)) ye una especie d'au d'a orden d'os Accipitriformes y familia Accipitridae que se reproduz dende lo sud d'Europa, Africa en o perimetro montanyoso d'o desierto d'o Sahara y en tot o subcontinent indio dica Indonesia. Ye sinonimo de Hieraaetus fasciatus.

Amuestra dimorfismo sexual inverso ya que la fembra ye mas gran que lo masclo, a lo contrario d'a mayoría d'os atros tipos d'aus, en iste caso puede tener un promeyo d'arredol d'o 10 % mas gran en cheneral. A longaria total puede variar de 55 a 74 cm. A envergadura d'os masclos puede variar de 143 a 163 cm mientres que la d'as fembras puede variar de 156 a 180 cm. Se trobó que lo peso d'os masclos d'Europa occidental promeyaba 1,94 kg, con un rango de 1,4 a 2,24 kg, mientres que las fembras promeyaban 2,62 kg, con un rango de 2,1 a 3,03 kg.

Encara que consta la suya persistencia en una ampla aria de distribución y la suya clasificación contina como especie de menor preocupación per parti d'a IUCN, l'alica perdiguera ha disminuyiu precipitadament en cuantas partis d'a suya aria de distribución, incluyida cuasi toda la suya distribución europea, y puede concarar-se a una posible extinción local.

Subespecies 
A. f. fasciata (Vieillot, 1822)
A. f. renschi (Stresemann, 1932)

Referencias

Vinclos externos 

Aquila
Aus presents en Aragón
Fauna d'Europa
Fauna d'Asia
Fauna d'Africa